CELEX: 32006D0374
Language: fi
Date: 2006-05-22 00:00:00
Title: 2006/374/EY: Komission päätös, tehty  22 päivänä toukokuuta 2006 , Yhdistyneessä kuningaskunnassa käytettävien sianruhojen luokitusmenetelmien hyväksymisestä tehdyn päätöksen 2004/370/EY muuttamisesta  (tiedoksiannettu numerolla K(2006) 1988)

30.5.2006   
            
            
               FI
            
            
               Euroopan unionin virallinen lehti
            
            
               L 142/34
            
         
      KOMISSION PÄÄTÖS,
   tehty 22 päivänä toukokuuta 2006,
   Yhdistyneessä kuningaskunnassa käytettävien sianruhojen luokitusmenetelmien hyväksymisestä tehdyn päätöksen 2004/370/EY muuttamisesta
   (tiedoksiannettu numerolla K(2006) 1988)
   (Ainoastaan englanninkielinen teksti on todistusvoimainen)
   (2006/374/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 2 artiklan 1 ja 2 kohdassa säädetään menetelmästä ruhon kylmäpainon laskemiseksi lämminpainosta.
            
         
               (2)
            
            
               Asetuksen (ETY) N:o 2967/85 2 artiklan 3 kohdan mukaisesti ja sen 2 artiklan 1 ja 2 kohdasta poiketen Yhdistyneelle kuningaskunnalle annettiin komission päätöksellä 2004/370/EY (3) lupa laskea ruhon kylmäpaino ennakkoon vahvistetun vähennysasteikon kiinteiden arvojen mukaan.
            
         
               (3)
            
            
               Yhdistynyt kuningaskunta on teknisten mukautusten vuoksi pyytänyt komissiota peruuttamaan tämän poikkeuksen ja soveltamaan asetuksen (ETY) N:o 2967/85 2 artiklan 1 ja 2 kohdassa tarkoitettua ruhon kylmäpainon laskentamenetelmää.
            
         
               (4)
            
            
               Päätös 2004/370/EY olisi näin ollen muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2004/370/EY seuraavasti:
   
               1)
            
            
               Poistetaan 5 artikla.
            
         
               2)
            
            
               Poistetaan liite III.
            
         2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 22 päivänä toukokuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      (3)  EUVL L 116, 22.4.2004, s. 32. Päätös sellaisena kuin se on muutettuna päätöksellä 2006/99/EY (EUVL L 46, 16.2.2006, s. 34).